Pamätník Sovietskej armády (Burgas)

Pamätník Sovietskej armády (), známy aj pod neoficiálnym lokálnym názvom Pamätník „Aľoša“ () je stavba pamätníku venovaného pamiatke Červenej armády nachádzajúca sa v meste Burgas v juhovýchodnom Bulharsku.

Poloha 
Pamätník sa nachádza na centrálnom mestskom námestí „Trojkata“ v Burgase.

Charakteristika 
Výstavba pamätníku prebiehala v rokoch 1952 – 1953. Autormi sú architekt Minko Minkov a dvaja sochári Vasil Radoslavov a Aneta Atanasova. Celková výška pamätníku dosahuje 18 metrov. Socha na vrchole podstavca predstavuje postavu sovietskeho vojaka s ľavou rukou zdvihnutou k oblohe. V spodnej časti pamätníku sa nachádzajú bronzové reliéfy zobrazujúce zvítavanie sa obyvateľov Burgasu s vojakmi Červenej armády po ich vstupe do mesta, ako aj výjavy z bojov Druhej svetovej vojny.

Zaujímavosti 
 Lokálny názov pamätníku – „Aľoša“ – je totožný s lokálnym názvom plovdivského pamätníku venovaného pamiatke Červenej armády.
Ako aj pri iných bulharských pamätníkoch postavených v období socializmu sa aj u pamätníku Sovietskej armády v Burgase objavili po roku 1989 hlasy, ktoré volali po jeho odstránení, alebo premiestnení. Nakoniec však bolo ustanovené, že sa stavba počas doby svojej existencie stala nedeliteľnou súčasťou mesta a pamätník ostal na svojom mieste.

Galéria

Referencie

Iné projekty 

Stavby v Burgase
Pamätníky v Bulharsku
Pamätníky druhej svetovej vojny
Architektúra z 1953